Diari Oficial de la Generalitat Valenciana


Sumari del DOGV 3777, del 22-06-2000 (2000/4569)

Informació pública del projecte de reparcel·lació forçosa de la unitat d'execució Font del Pi. Resolució de l'Alcaldia número 25/2000.
--------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4569


Organisme emissor
:   Ajuntament de Gilet

Tipus de document
:   Anunci

Informació pública del projecte de reparcel·lació forçosa de la unitat d'execució Font del Pi. Resolució de l'Alcaldia número 25/2000. [2000/S4569]
  
Vist l'escrit de data 7 de març de 2000 (número registro d'entrada 147) presentat pel senyor Julián Castelblanque Pérez, en nom i representació de la mercantil de responsabilitat limitada Actividades Integradas Urbanísticas, SL, amb domicili al carrer Barcelona número 14 del Port de Sagunt (València) i codi d'identificació fiscal A68277551, pel qual presenta la següent documentació:
  
- Dues còpies del projecte de reparcel·lació forçosa de la unitat d'execució Font del Pi de Gilet.
  
- Certificat de domini i càrregues expedit pel registrador de la propietat de Sagunt el senyor Enrique Calatayud Llobet, corresponent a les finques registrals incloses en la unitat d'execució Font del Pi de Gilet.
  
Vist l'informe de data 22 de març de 2000 emés per l'Oficina Tècnica d'Urbanisme de l'Ajuntament de Gilet, i també la documentació complementària aportada per la mercantil Actividades Integradas Urbanísticas, SL, el dia 24 de maig de 2000, mitjançant escrit número de registro d'entrada 401.
  
Vist que la mercantil de responsabilitat limitada Actividades Integradas Urbanísticas, SL, té la condició d'agent urbanitzador per al desenvolupament del programa d'actuació integrada de la unitat d'execució Font del Pi de Gilet en virtut de l'acord plenari de data 15 de desembre de 1998.
  
Vist l'article 66.2.A) de la Llei 6/1994, de 15 de novembre, Reguladora de l'Activitat Urbanística, (d'ara endavant LRAU) que assenyala: «L'urbanitzador pot exercir les següents prerrogatives i facultats: Sotmetre a aprovació administrativa els projectes d'urbanització, pressupostos de càrregues d'urbanització i, si hi manca acord amb els afectats, un o diversos projectes de reparcel·lació forçosa dins de l'àmbit de l'actuació, així com a ser escoltat, abans d'aquesta aprovació».
  
Vist l'article 68.3 de la Llei Reguladora de l'Activitat Urbanística que afirma: «El projecte de reparcel·lació forçosa podrà ser formulat a iniciativa de l'urbanitzador o, d'ofici, per l'administració actuant».
  
Vist l'article 69.1 de la Llei Reguladora de l'Activitat Urbanística, en relació amb l'article 46 d'aquest text legal, aquesta alcaldia ha resolt:
  
Primer. Sotmetre a informació pública durant un termini de 20 dies, el projecte de reparcel·lació forçosa de la unitat d'execució Font del Pi de Gilet, mitjançant edicte publicat en el diari Levante ?i posteriorment o simultàniament- en el Diari Oficial de la Generalitat Valenciana.
  
Durant l'esmentat període d'informació pública l'esmentat projecte de reparcel·lació forçosa es podrà consultar en l'Ajuntament de Gilet i els interessats podran presentar les al·legacions i documents que estimen convenients.
  
Segon. Notificar aquesta resolució d'Alcaldia a tots els propietaris titulars de les finques registrals incloses dins de l'àmbit de la unitat d'execució Font del Pi.
  
Tercer. De conformitat amb l'article 69.1.D) de la Llei Reguladora de l'Activitat Urbanística, i dins del període d'informació pública, els propietaris podran formular requeriments a l'urbanitzador per a dirimir les controvèrsies respecte de la valoració de drets, i l'urbanitzador haurà de procedir a contestar els esmentats requeriments.
  
Així mateix, i de conformitat amb l'article 70.D) de la Llei Reguladora de l'Activitat Urbanística, durant l'exposició al públic de la reparcel·lació, a fi d'evitar el pro indiviso, els interessats, podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar en escriptura pública i oferir, simultània i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si prefereix paga o cobrar a un mateix preu unitari. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.